રેસકોર્સ મેદાન પર સ્પેનની ફૂટબોલ પ્લેયર લૂરી સરોચે કહે છે, ‘ગુજરાતી યુવાનોમાં ટેલેન્ટ છે, પણ તેને બહાર લાવવા માટે ખૂબ મહેનત કરવી પડે તેમ છે. મારો ૧પ વર્ષનો ફૂટબોલનો અનુભવ છે. સ્પેનની સરખામણીમાં ગુજરાત ફૂટબોલના સ્તર પર ઘણું પાછળ છે. દરેક દેશ કે રિજિયનની કોઈની સાથે સરખામણી કરીએ તો સ્વાભાવિક છે સાધારણ, મધ્યમ, ઉત્તમ કે સર્વોત્તમ જેવી કેટેગરી જોવા મળવાની છે. ગુજરાતમાં ફૂટબોલનું સ્તર નોર્મલમાંથી શક્ય તેટલું ઊંચંુ લઈ જવાનો એક્સપર્ટ કોચ તરીકે મારો પ્રયાસ છે. મને ગુજરાતના ફૂટબોલ બોય્ઝ ખેલાડીઓને કોચિંગ આપવામાં ખૂબ સારો અનુભવ થઈ રહ્યો છે. એ જ કારણથી રહેવાનું પસંદ કર્યું છે.’ એક મહિલા પ્લેયર તરીકે ગુજરાતની મહિલા નહીં, પણ બોય્ઝ ખેલાડીઓને કોચિંગ આપવાની જવાબદારી આવી છે તો કેવું લાગે છે? તેવું પૂછતાં લોરી કહે છે, ‘મહિલા છે કે પુરુષ, ખેલાડી એ ગૌણ છે, એક કોચ તરીકે મને ભાષા કે જાતિનો કોઈ ભેદભાવ નડતો નથી.’